**1. ΤΕΧΝΙΚΗ ΕΚΘΕΣΗ**

Με την παρούσα μελέτη προβλέπεται η ανάθεση προμήθειας ενημερωτικού υλικού για την καλύτερη δυνατή ενημέρωση των δημοτών για τη Δομή του Κέντρου Κοινότητας του Δήμου Διρφύων- Μεσσαπίων. Η λειτουργία των κοινωνικών δομών του Δήμου εντάσσεται στο πλαίσιο της στρατηγικής για την ανάπτυξη της δημοτικής και κοινωνικής πολιτικής σε τοπικό επίπεδο, με στόχο την εφαρμογή προγραμμάτων και δράσεων για την προσθήκη της κοινωνικής συνοχής, του κοινωνικού αποκλεισμού, την ευαισθητοποίηση ατόμων και ομάδων πληθυσμού, καθώς και επιχειρήσεων με στόχο τη συμμετοχή τους σε προγράμματα στήριξης των οικονομικά αδύναμων κατοικιών.

Με την υπ αριθμ: 3548/19-10-2023 απόφαση του Περιφερειάρχη Στερεάς Ελλάδας που αφορά την ένταξη της Πράξης «Κέντρο Κοινότητας Δήμου Διρφύων- Μεσσαπίων (ΑΔΑ: 998Μ7ΛΗ-ΛΕΙ)» με κωδ.: ΟΠΣ6003073 του Επιχειρησιακού Προγράμματος «Στερεά Ελλάδα 2021-2027».

Η εν λόγω προμήθεια θεωρείται απαραίτητη για να εξασφαλιστεί η διάχυση της ενημέρωσης στην τοπική κοινωνία, η ενημέρωση των δυνητικά ωφελούμενων της συγχρηματοδοτούμενης πράξης αλλά και η ενημέρωση των φορέων με τους οποίους θα υπάρξει συνεργασία και δικτύωση. Η εν λόγω προμήθεια θεωρείται απαραίτητη την εύρυθμη λειτουργία της υπηρεσίας του Κέντρου Κοινότητας του Δήμου σύμφωνα με το υπ αριθμ: 15793/15-10-2024 έγγραφο της αρμόδιας υπηρεσίας. Η προμήθεια θα διενεργηθεί με την διαδικασία της απ’ ευθείας ανάθεσης, σύμφωνα με τις διατάξεις του Ν. 4412/2016 όπως τροποποιήθηκε και ισχύει έως σήμερα.

Η τεκμηρίωση του οικονομικού αντικειμένου έγινε βάση της αρχής της οικονομικότητας στις τρέχουσες οικονομικές συνθήκες της αγοράς, με έρευνα στο ελεύθερο εμπόριο και με απώτερο σκοπό την επίτευξη του μέγιστου κατά το δυνατόν καλύτερου αποτελέσματος σε σχέση με τις παρεχόμενες πιστώσεις (χρηματικά ποσά) από την δημοτική αρχή.

Η διενέργεια του ανάθεσης και η εκτέλεση της σύμβασης γίνεται σύμφωνα με τις διατάξεις:

1. *Του Ν. 4412/2016 (ΦΕΚ 147/08-08-2016) «Δημόσιες Συμβάσεις Έργων, Προμηθειών και Υπηρεσιών».*
2. *Tου Ν. 4555/18 (ΦΕΚ 133 Α΄/19-07-2018) «Μεταρρύθμιση του θεσμικού πλαισίου της Τοπικής Αυτοδιοίκησης - Εμβάθυνση της Δημοκρατίας-Ενίσχυση της Συμμετοχής-Βελτίωση της οικονομικής και αναπτυξιακής λειτουργίας των Ο.Τ.Α. [Πρόγραμμα ΚΛΕΙΣΘΕΝΗΣ Ι].*
3. *Του N. 3463/2006 «Δημοτικός και κοινοτικός κώδικας» και την Εγκύκλιο 2 (Αρ. πρωτ. 2037/11-1-2007) του ΥΠ.ΕΣ.Δ.Δ.Α.*
4. *Του Ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης-Πρόγραμμα Καλλικράτης» (ΦΕΚ 87Α).*
5. *Του Ν. 3861/2010 «Ενίσχυση της διαφάνειας με την υποχρεωτική ανάρτηση νόμων και πράξεων των κυβερνητικών και διοικητικών και αυτοδιοικητικών οργάνων στο διαδίκτυο –Πρόγραμμα Διαύγεια- και άλλες διατάξεις».*
6. *Της εγκυκλίου 11 (Αρ. πρωτ. 27754/28/6/2010) του Υπ. Εσωτερικών «Αποδοχή της αρ. 204/2010 γνωμοδότησης του Δ΄ Τμήματος του Ν.Σ.Κ.- Δαπάνες δημοσιεύσεων διαγωνισμών Δημοσίων Συμβάσεων ΟΤΑ Α΄βαθμ.»*
7. *Του ν. 4250/2014 (ΦΕΚ 74/Α/26.3.2014)«Διοικητικές Απλουστεύσεις ... και λοιπές ρυθμίσεις».*

|  |  |  |
| --- | --- | --- |
| **ΣΥΝΤΑΧΘΗΚΕ** | **Ψαχνά, 12-12-2024**  **ΘΕΩΡΗΘΗΚΕ** | |
| Η ΠΡΟΪΣΤΑΜΕΝΗ  ΤΜΗΜΑΤΟΣ ΔΙΟΙΚΗΣΗΣ  ΤΖΑΒΑΡΑ ΕΥΑΓΓΕΛΙΑ ΔΕ1Α | Η ΠΡΟΪΣΤΑΜΕΝΗ  ΤΜΗΜΑΤΟΣ ΠΡ/ΣΜΟΥ ΟΡΓΑΝΩΣΗΣ & ΑΝΑΠΤΥΞΗΣ  ΜΑΡΙΑ ΠΡΙΟΝΑ  ΠΕ1 Α΄ | Η ΠΡΟΪΣΤΑΜΕΝΗ ΔΝΣΗΣ ΤΥΠ  ΕΛΕΝΗ ΜΠΟΥΝΑΝΟΥ  ΠΤΥΧ.. ΠΟΛΙΤΙΚΟΣ ΜΗΧ.  ΤΕ3 με βαθμό Α’ |

**2. ΑΝΤΙΚΕΙΜΕΝΟ ΤΗΣ ΠΡΟΚΥΡΥΣΣΟΜΕΝΗΣ ΣΥΜΒΑΣΗΣ**

Τα ενημερωτικά φυλλάδια, οι πινακίδες και τα banners αποτελούν την πλέον συνήθη μέθοδο πληροφόρησης των κατοίκων σχετικά με τα οφέλη και τις δράσεις της δομής. Τα έντυπα αυτά περιέχουν πληροφορίες σχετικά με τις διαδικασίες συμμετοχής των ωφελούμενων στις δράσεις, τους φορείς και τις υπηρεσίες δικτύωσης, τη χρηματοδότηση της πράξης από την Ε.Ε. κ.α.

**Στόχος της προβολής μέσω των αφισών, φυλλαδίων, πινακίδας και banners είναι**:

* Να διαμορφώσει τις συνθήκες, ώστε να υπάρχει η μεγαλύτερη δυνατή συμμετοχή ωφελούμενων που προέρχονται κυρίως από ομάδες που βρίσκονται σε κοινωνικό αποκλεισμό ή απειλούνται από το βασικό αίτιο αυτής της κατάστασης είναι η αδυναμία επικοινωνίας και ενημέρωσης τους (εξαιτίας πχ χαμηλού μορφωτικού και οικονομικού επιπέδου, κοινωνικού ρατσισμού κλτ).
* Να προβάλει τα οφέλη της λειτουργίας του κέντρου κοινότητας.
* Να προβάλει τα αποτελέσματα και τις καλές πρακτικές που θα προκύψουν από την εφαρμογή του προγράμματος.
* Να αναδείξει τη συμπληρωματικότητα της πράξης, τόσο με άλλες συγχρηματοδοτούμενες πράξεις όσο και με άλλους φορείς και υπηρεσίες κοινωνικής προστασίας.

|  |  |  |
| --- | --- | --- |
| **ΣΥΝΤΑΧΘΗΚΕ** | **Ψαχνά,12-12-2024**  **ΘΕΩΡΗΘΗΚΕ** | |
| Η ΠΡΟΪΣΤΑΜΕΝΗ  ΤΜΗΜΑΤΟΣ ΔΙΟΙΚΗΣΗΣ  ΤΖΑΒΑΡΑ ΕΥΑΓΓΕΛΙΑ ΔΕ1Α | Η ΠΡΟΪΣΤΑΜΕΝΗ  ΤΜΗΜΑΤΟΣ ΠΡ/ΣΜΟΥ ΟΡΓΑΝΩΣΗΣ & ΑΝΑΠΤΥΞΗΣ  ΜΑΡΙΑ ΠΡΙΟΝΑ  ΠΕ1 Α΄ | Η ΠΡΟΪΣΤΑΜΕΝΗ ΔΝΣΗΣ ΤΥΠ  ΕΛΕΝΗ ΜΠΟΥΝΑΝΟΥ  ΠΤΥΧ.. ΠΟΛΙΤΙΚΟΣ ΜΗΧ.  ΤΕ3 με βαθμό Α’ |

**3. ΠΡΟΥΠΟΛΟΓΙΣΜΟΣ ΠΡΟΜΗΘΕΙΑΣ – ΤΡΟΠΟΣ ΠΛΗΡΩΜΗΣ**

Ο προϋπολογισμός της δαπάνης στο ποσό των 3.992,80**€** συμπεριλαμβανομένου του ΦΠΑ και λοιπών φόρων και προέρχεται από επιχορήγηση του Π.Ε.Π. - Ε.Κ.Τ. “Στερεά Ελλάδα 2021-2027”.

|  |  |  |  |  |  |  |
| --- | --- | --- | --- | --- | --- | --- |
| Α/Α | Αντικείμενο | Αιτούμενη Ποσότητα | Τιμή Μονάδας | Τιμή Χωρίς ΦΠΑ | ΦΠΑ 24% | Τιμή με ΦΠΑ |
| 1 | Ενημερωτικά Φυλλάδια | 15.000 | 0,07 | 1.050,00 | 252,00 | 1.302,00 |
| 2 | Ενημερωτικές Αφίσες | 300 | 1,50 | 450,00 | 108,00 | 558,00 |
| 3 | Βanners | 6 | 170,00 | 1.020,00 | 244,80 | 1.264,80 |
| 4 | Πινακίδα για το Κέντρο Κοινότητας | 1 | 700,00 | 700,00 | 168,00 | 868,00 |
|  | | | | | 772,80 | **3.992,80** |

Η παραπάνω δαπάνη κατανείμετε ως ακολούθως:

* στον Κ.Α. 60-6431.002 “Έξοδα προβολής και ενημέρωσης για την υλοποίηση της πράξης Συνέχιση Λειτουργίας του Κέντρου Κοινότητας του Δήμου Διρφύων-Μεσσαπίων με κωδ.: ΟΠΣ6003073 Πρόγραμμα «Στερεά Ελλάδα 2021-2027» **του προϋπολογισμού** **οικονομικού έτους 2024** με τίτλο “Προμήθεια αφισών και δίπτυχων εντύπων για την προβολή και ενημέρωση των δημοτών για το ΚΕΝΤΡΟ ΚΟΙΝΟΤΗΤΑΣ Δήμου Διρφύων- Μεσσαπίων” και εγγεγραμμένη πίστωση 4.000,00€.

**Προμήθεια εντύπων για το Κέντρο Κοινότητας**

* Εκτύπωση 30,5 Χ 45,7 αφισών χαρτί velvet 115 gr/ τετραχρωμία/δημιουργικό 300 τεμάχια
* Εκτύπωση ενημερωτικών φυλλαδίων A4 δίπτυχο, χαρτί illustration 150 gr τετραχρωμία/ με δημιουργικό – μακέτα, 15.000 τεμάχια
* Banner σε αναλύση 150 dp και μπορεί να χρησιμοποιηθεί στις ιστοσελίδες των δικαιούχων όπου υπάρχει αναφορά στη δράση των Κέντρων Κοινότητας.
* Πινακίδα για το κτήριο που στεγάζεται το Κέντρο Κοινότητας διαστάσεων 2000\*2000mm με σημάνσεις όπως αυτές απαιτούνται από τον οδηγό δημοσιότητας του έργου.

Ειδικοί όροι

• Οι προμηθευτές υποχρεούνται να εκτελέσουν και να παραδώσουν επακριβώς τα είδη που αναφέρονται στην προσφορά που έχουν υποβάλλει βάσει της παρούσας μελέτης (ενδεικτικό προϋπολογισμό και τεχνική περιγραφή).

• Εάν κάποιο είδος κατά το χρόνο παράδοσης είναι ελαττωματικό ή δεν ανταποκρίνεται στις προδιαγραφές δεν θα παραλαμβάνεται από την Επιτροπή Παραλαβής και θα επιστρέφεται στον προμηθευτή για αντικατάσταση, σε περίπτωση δε που ο προμηθευτής αρνηθεί να αντικαταστήσει το ελαττωματικό ή ακατάλληλο είδος ο Δήμος μας, θα προβεί σε όλες από το νόμο προβλεπόμενες ενέργειες.

• Τα τιμολόγια θα εκδίδονται μετά από συνεννόηση με τον αρμόδιο υπάλληλο του Δήμου και το κόστος θα καταβάλλεται με την συμπλήρωση των απαιτούμενων διαδικασιών, από πλευράς του Δήμου σύμφωνα με το άρθρο 200 του Ν. 4412/2016.

Η σύναψη σύμβασης προμήθειας θα πραγματοποιηθεί μετά από την απευθείας ανάθεση και με κριτήριο την οικονομικότερη προσφορά σύμφωνα με τις διατάξεις του άρθρου 118 του Ν. 4412/2016.

Ο κάθε ενδιαφερόμενος θα καταθέσει προσφορά – επί ποινή αποκλεισμού- συνολικά για όλα τα αναφερόμενα είδη.

|  |  |  |
| --- | --- | --- |
| **ΣΥΝΤΑΧΘΗΚΕ** | **Ψαχνά, 12-12-2024**  **ΘΕΩΡΗΘΗΚΕ** | |
| Η ΠΡΟΪΣΤΑΜΕΝΗ  ΤΜΗΜΑΤΟΣ ΔΙΟΙΚΗΣΗΣ  ΤΖΑΒΑΡΑ ΕΥΑΓΓΕΛΙΑ ΔΕ1Α | Η ΠΡΟΪΣΤΑΜΕΝΗ  ΤΜΗΜΑΤΟΣ ΠΡ/ΣΜΟΥ ΟΡΓΑΝΩΣΗΣ & ΑΝΑΠΤΥΞΗΣ  ΜΑΡΙΑ ΠΡΙΟΝΑ  ΠΕ1 Α΄ | Η ΠΡΟΪΣΤΑΜΕΝΗ ΔΝΣΗΣ ΤΥΠ  ΕΛΕΝΗ ΜΠΟΥΝΑΝΟΥ  ΠΤΥΧ.. ΠΟΛΙΤΙΚΟΣ ΜΗΧ.  ΤΕ3 με βαθμό Α’ |

**ΣΥΓΓΡΑΦΗ ΥΠΟΧΡΕΩΣΕΩΝ**

**ΑΡΘΡΟ 1ο Αντικείμενο συγγραφής**

Η παρούσα συγγραφή υποχρεώσεων αφορά στην προμήθεια φυλλαδίων, πινακίδας, αφισών και banners ώστε να εξασφαλιστεί η διάχυση της ενημέρωσης στην τοπική κοινωνία, των δυνητικά ωφελούμενων της συγχρηματοδοτούμενης πράξης του Κέντρου Κοινότητας του Δήμου Διρφύων Μεσσαπίων αλλά και η ενημέρωση των φορέων με τους οποίους θα υπάρξει συνεργασία και δικτύωση. Η δαπάνη της προμήθειας θα ανέλθει στο ποσό των 3.992,00€ συνυπολογιζόμενου του Φ.Π.Α. και θα καλυφθεί από τον Κ.Α.Ε: 60-6431.002 του τρέχοντος οικονομικού έτους.

**ΑΡΘΡΟ 2ο Ισχύουσες διατάξεις**

Η εκτέλεση της προμήθειας αυτής θα πραγματοποιηθεί με απευθείας ανάθεση σύμφωνα με τις διατάξεις:

1. *Του Ν. 4412/2016 (ΦΕΚ 147/08-08-2016) «Δημόσιες Συμβάσεις Έργων, Προμηθειών και Υπηρεσιών».*
2. *Tου Ν. 4555/18 (ΦΕΚ 133 Α΄/19-07-2018) «Μεταρρύθμιση του θεσμικού πλαισίου της Τοπικής Αυτοδιοίκησης - Εμβάθυνση της Δημοκρατίας-Ενίσχυση της Συμμετοχής-Βελτίωση της οικονομικής και αναπτυξιακής λειτουργίας των Ο.Τ.Α. [Πρόγραμμα ΚΛΕΙΣΘΕΝΗΣ Ι].*
3. *Του N. 3463/2006 «Δημοτικός και κοινοτικός κώδικας» και την Εγκύκλιο 2 (Αρ. πρωτ. 2037/11-1-2007) του ΥΠ.ΕΣ.Δ.Δ.Α.*
4. *Του Ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης-Πρόγραμμα Καλλικράτης» (ΦΕΚ 87Α).*
5. *Του Ν. 3861/2010 «Ενίσχυση της διαφάνειας με την υποχρεωτική ανάρτηση νόμων και πράξεων των κυβερνητικών και διοικητικών και αυτοδιοικητικών οργάνων στο διαδίκτυο –Πρόγραμμα Διαύγεια- και άλλες διατάξεις».*
6. *Της εγκυκλίου 11 (Αρ. πρωτ. 27754/28/6/2010) του Υπ. Εσωτερικών «Αποδοχή της αρ. 204/2010 γνωμοδότησης του Δ΄ Τμήματος του Ν.Σ.Κ.- Δαπάνες δημοσιεύσεων διαγωνισμών Δημοσίων Συμβάσεων ΟΤΑ Α΄βαθμ.»*
7. *Του ν. 4250/2014 (ΦΕΚ 74/Α/26.3.2014)«Διοικητικές Απλουστεύσεις ... και λοιπές ρυθμίσεις».*

Το κριτήριο της επιλογής είναι η χαμηλότερη τιμή ανά είδος όπως περιγράφονται στη μελέτη σε συνάρτηση με τις τεχνικές προδιαγραφές.

**ΑΡΘΡΟ 3ο Συμβατικά στοιχεία**

Τα συμβατικά στοιχεία της μελέτης είναι:

-Η τεχνική έκθεση - Τεχνικές προδιαγραφές

-Ο ενδεικτικός προϋπολογισμός

-Η συγγραφή των υποχρεώσεων

-Ο προϋπολογισμός προσφοράς

**ΑΡΘΡΟ 4ο Δικαιολογητικά Συμμετοχής**

* Απόσπασμα ποινικού μητρώου (η υποχρέωση αυτή αφορά σε περιπτώσεις εταιρειών Ε.Π.Ε., Ο.Ε. και Ε.Ε. τους διαχειριστές, ενώ σε περιπτώσεις εταιρειών Α.Ε. τον Διευθύνοντα Σύμβουλο και όλα τα μέλη του Διοικητικού Συμβουλίου, για την ατομική επιχείρηση το φυσικό πρόσωπο).
* Πρόσφατη εκτύπωση μέσω TAXIS NET ενεργούς δραστηριότητας επιτηδεύματος.
* Φορολογική ενημερότητα για συμμετοχή σε διαγωνισμό.
* Ασφαλιστική ενημερότητα ΙΚΑ/ ΕΦΚΑ για συμμετοχή σε διαγωνισμό.
* Εφόσον πρόκειται για νομικό πρόσωπο, αποδεικτικά έγγραφα νομιμοποίησης του νομικού προσώπου (πρόσφατη βεβαίωση ΓΕΜΗ και καταστατικό).
* Υπεύθυνη δήλωση από κάθε ενδιαφερόμενο ότι έχει λάβει γνώση και αποδέχεται τους όρους της συνημμένης μελέτης.
* Οικονομική προσφορά

**ΑΡΘΡΟ 5ο Τιμές Προσφορών**

Η οικονομική προσφορά του υποψήφιου προμηθευτή, ο οποίος θα αναλάβει την παρούσα προμήθεια, θα αποτελεί αναπόσπαστο μέρος της σχετικής σύμβασης.

Συνεπώς σε αυτή την περίπτωση η τιμή μονάδας της προσφοράς του προμηθευτή για τα προς προμήθεια είδη θα παραμένει σταθερή για όσο θα είναι σε ισχύ η σύμβαση για την παρούσα προμήθεια, δηλαδή μέχρι την πραγματοποίηση και της τελευταίας παράδοσης των προς προμήθεια ειδών σύμφωνα με ότι προβλέπεται στην παρούσα μελέτη.

Οποιαδήποτε αλλαγή τους από την πλευρά του προμηθευτή θα απορρίπτεται ως απαράδεκτη και αντίθετη στους όρους της σύμβασης. Ο υποψήφιος προμηθευτής μπορεί για την κατάθεση της οικονομικής του προσφοράς, να χρησιμοποιήσει το έντυπο του προϋπολογισμού προσφοράς της παρούσας μελέτης.

**ΑΡΘΡΟ 6ο Κρατήσεις-φόροι**

Ο προμηθευτής υπόκειται σε όλους τους -βάσει των κείμενων διατάξεων- φόρους, τέλη και κρατήσεις πλην του ΦΠΑ που βαραίνει τον Δήμο.

**ΑΡΘΡΟ 7ο Σύμβαση**

Στον ανάδοχο που έγινε η κατακύρωση αποστέλλεται ανακοίνωση, στην οποία ο Δήμος προσκαλεί τον ανάδοχο να προσέλθει για την υπογραφή του συμφωνητικού, σε διάστημα ημερών που θα αποφασίσει ο Δήμος και πάντως εντός των προθεσμιών που ορίζει ο νόμος, από την κοινοποίηση σχετικής έγγραφης ειδικής πρόσκλησης.

**ΑΡΘΡΟ 8ο Χρόνος και τόπος παράδοσης και παραλαβή ειδών**

Ο χρόνος διάρκειας της σύμβασης ορίζεται το χρονικό διάστημα μέχρι τις 31/12/2024 από την υπογραφή της σύμβασης. Η παράδοση δύναται να γίνεται και τμηματικά.

**ΑΡΘΡΟ 9ο Ποιότητα προϊόντων**

Η ποιότητα των ειδών θα είναι άριστη, η δε υπηρεσία κρατά το δικαίωμα να ακυρώσει την προμήθεια εάν τα προμηθευόμενα είδη δεν είναι σύμφωνα με τις προδιαγραφές. Τα εν λόγω υλικά θα πρέπει να είναι αρίστης ποιότητας και κατάλληλα για την σκοπούμενη χρήση.

**ΑΡΘΡΟ 10ο Παραλαβή**

Η διαδικασία παραλαβής των ποσοτήτων γίνεται από την αρμόδια Επιτροπή Παραλαβής. Εάν κατά την παραλαβή διαπιστωθεί απόκλιση από τις συμβατικές τεχνικές προδιαγραφές, η επιτροπή παραλαβής μπορεί να προτείνει ή την τέλεια απόρριψη ή τη μερική αυτής ή την αντικατάσταση των όποιων ανωμαλιών.

**Άρθρο 11ο - Τρόπος πληρωμής – απαιτούμενα δικαιολογητικά για πληρωμή του αναδόχου.**

Για την πληρωμή θα προσκομίζεται σχετικό τιμολόγιο πληρωμής και τα δικαιολογητικά που απαιτούνται για την έκδοση χρηματικού εντάλματος πληρωμής, μετά την οριστική παραλαβή των υλικών. Τα απαιτούμενα δικαιολογητικά πληρωμής είναι τα προβλεπόμενα στο άρθρο 200 του Ν 4412/2016 Καθώς και την οδηγία Ε.Ε.2014/55ΕΕ άρθρο 148-154 του Ν.4601/2019 περί ηλεκτρονικής τιμολόγησης Ν.4872/2022 άρθρο & ΚΥΑ46901/2024 και του Ν4412/2016 άρθρο 53 παρ 2.

**ΑΡΘΡΟ 12ο Εκχώρηση**

Ο προμηθευτής δεν δικαιούται να μεταβιβάσει ή εκχωρήσει τη σύμβαση ή μέρος αυτής χωρίς την έγγραφη συναίνεση του Δήμου Διρφύων- Μεσσαπίων.

**ΑΡΘΡΟ 13ο Παράταση**

Η υπογραφείσα σύμβαση που θα προκύψει από την παρούσα μελέτη δύναται να παραταθεί για χρονικό διάστημα ίσο η μικρότερο από τον αρχικό συμβατικό χρόνο παράδοσης σύμφωνα με τα οριζόμενα του άρθρου 206 του Ν. 4412/21016 και εφόσον συμφωνήσουν σε αυτό τα συμβαλλόμενα μέρη.

**ΑΡΘΡΟ 14ο Επίλυση διαφορών**

Οι διαφορές που θα προκύψουν κατά την εκτέλεση της προμήθειας θα επιλυθούν με τις διατάξεις της ισχύουσας νομοθεσίας ή στα αρμόδια Δικαστήρια.

|  |  |  |
| --- | --- | --- |
| **ΣΥΝΤΑΧΘΗΚΕ** | **Ψαχνά, 12-12-2024**  **ΘΕΩΡΗΘΗΚΕ** | |
| Η ΠΡΟΪΣΤΑΜΕΝΗ  ΤΜΗΜΑΤΟΣ ΔΙΟΙΚΗΣΗΣ  ΤΖΑΒΑΡΑ ΕΥΑΓΓΕΛΙΑ ΔΕ1Α | Η ΠΡΟΪΣΤΑΜΕΝΗ  ΤΜΗΜΑΤΟΣ ΠΡ/ΣΜΟΥ ΟΡΓΑΝΩΣΗΣ & ΑΝΑΠΤΥΞΗΣ  ΜΑΡΙΑ ΠΡΙΟΝΑ  ΠΕ1 Α΄ | Η ΠΡΟΪΣΤΑΜΕΝΗ ΔΝΣΗΣ ΤΥΠ  ΕΛΕΝΗ ΜΠΟΥΝΑΝΟΥ  ΠΤΥΧ.. ΠΟΛΙΤΙΚΟΣ ΜΗΧ.  ΤΕ3 με βαθμό Α’ |